पानी-बिजली की समस्या का हो निदान
बानसूर. गुरुवार को जनसुनवाई मेंे ग्रामीणों की समस्या सुनते एसडीएम।
भास्कर न्यूज | बानसूर
जनसुनवाईकार्यक्रम गुरुवार को एसडीएम दीनानाथ बब्बल की अध्यक्षता में पंचायत समिति सभागार में आयोजित हुआ। जनसुनवाई में ग्रामीणों ने एसडीएम को पानी, बिजली, आंगनबाड़ी, राशन कार्ड, गैस कनेक्शन दिलाने की समस्या बताई। जनसुनवाई में पांच प्रकरण आए जिनमें संपर्क पोर्टल पर डलवाया गया। जनसुनवाई में ग्राम श्यामपुरा के पूर्व पंचायत समिति सदस्य उमाकांत शर्मा ने हैंडपंप को ठीक करवाने, ग्राम श्यामपुरा निवासी महेंद्र गुर्जर ने बीपीएल विद्युत कनेक्शन करवाने, महावीर बालासिया रामबाग के पीछे कॉलोनी में पानी की सप्लाई शुरू करवाने, ग्राम रामपुर निवासी मुकेश ने पेयजल समस्या को दूर करने, ग्राम लेकड़ी निवासी धूणीराम ने विद्युत मीटर को चैक करवाने, ग्राम हाजीपुर निवासी राजकुमार यादव ने गोपीचंद के खिलाफ एफआईआर दर्ज करवाने, ग्राम हरसौरा निवासी महिपाल सैनी ने आंगनबाड़ी में गलत चयन की शिकायत की। इस मौके पर एसडीएम जनसुनवाई में अधिकारियों को तैयारी के साथ उपस्थित होने के निर्देश दिए तथा संबंधित विभाग के अधिकारियों को समस्याओं एवं शिकायतों का शीघ्र निराकरण करने के निर्देश दिए। इस अवसर पर तहसीलदार सत्यनारायण छीपा, विकास अधिकारी विजेंद्र यादव, पूर्व उपप्रधान बालकृष्ण पुरोहित, बीसीएमएचओ एसएस मीणा, पीएचडी कनिष्ठ अभियंता पीआर स्वामी आसम खां, विद्युत कनिष्ठ अभियंता पवन महेश्वरी, बीईईओ सोमदत्त शर्मा, पंचायत प्रसार अधिकारी जगदीश यादव, दीपचंद, सहायक लेखाधिकारी मदनलाल, सीडीपीओ प्रदीप घिलोटिया, कृषि सहायक अधिकारी हरिसिह राव।
hin_Deva hin_Deva bho_Deva hin_Deva